איטליה באירוויזיון 2022
לפני האירוויזיון

רשות השידור האיטלקית, RAI, אישרה כי הזוכה במהדורה ה-72 של פסטיבל סן רמו ייצג את איטליה באירוויזיון 2022. הוא התקיים בין התאריכים 1–5 בפברואר 2022. אם הזוכה יסרב לממש את זכותו לייצג את המדינה בתחרות האירוויזיון אזי מארגני האירוע יברחו את הנציג באופן פנימי.
זו השנה השלישית בה הפסטיבל הונחה על ידי אמדאוס, שאליו הצטרפו אורנלה מוטי, ורנה צ'זריני, דרוזילה פואר, מריה קיארה ג'יאנטה וסברינה פרילי. התחרו בו 25 אמנים, ששלושה מהם העפילו ישירות ממהדורה לצעירים של הפסטיבל, "Sanremo Giovani", שהתקיימה ב-15 בדצמבר 2021. בכל אחד משני הערבים הראשונים של התחרות מחצית מהאמנים ביצעו את שיריהם, ונשפטו על ידי שלוש ועדות שונות של עיתונאים. בערב השלישי 25 האמנים ביצעו את השירים. לאחר מכן תיפתח הצבעה טלפונית וסקר אינטרנטי, בה הקהל הצביע לשיר שאהב. התוצאות שולבו עם אלו של השופטים בשני המופעים הקודמים. בערב הרביעי ביצעו כל האמנים גרסאות כיסוי לשירים משנות ה-60, ה-70 או ה-80. הם נשפטו על ידי אותה מערכת ניקוד. ביום האחרון לפסטיבל ביצעו 25 האמנים את שיריהם פעם נוספת, שלאחריהם נפתחה הצבעה טלפונית אחרונה. היא הצטרפה לנתוני השיפוט הקודמים של הפסטיבל. שלושה אמנים העפילו לשלב המכריע, בו התקיים סבב הצבעה אחרון שקבע את הזוכה.
22 האמנים הראשונים נחשפו ב-4 בדצמבר 2021. ביניהם ניתן למנות את איווה זניקי, ג'אני מורנדי, מסימו רניירי, אמה מרונה, פבריציו מורו ומחמוד - שייצגו את איטליה באירוויזיון בעבר. ב-15 בדצמבר שלושה אמנים נוספים העפילו ישירות ממהדורה לצעירים של הפסטיבל, "Sanremo Giovani".
מקום ראשון
מקום שני
מקום שלישי
| אמן | שיר | כותבים |
| --- | --- | --- |
| אקילה לאורו | "Domenica" | אקילה לאורו, סימון פיאטרו מאנצרי, דוידה פטרלה, מאטאו צ'יצ'רוני, מטיה קטולו, גרגוריו קלקולי |
| Aka7even | "Perfetta così" | לוקה מרצאנו, וינצ'נצו קוללה, מקס אליאס, קליינסקמידט, ג'אנוויטו ויצי, רנאטו לואיס פטריאקה |
| אנה מנה | "Duecentomila ore" | רוקו האנט, סטפנו טוג'ניני, פדריקה אבאטה |
| דרגן דאמיקו | "Dove si balla" | דרגן דאמיקו, אדווין רוברטס, ג'אנלואיג'י פאציו, אדראה בונומו |
| דיטונלאפיאגה ודונטלה רטורה | "Chimica" | דיטונלאפיאגה, דונטלה רטורה, אלסנדרו קזגני, בנימין ונטורה, אדוארדו קסטרוני, ולריו סמורדוני |
| אליסה | "O forse sei tu" | אליסה, דוידה פטרלה |
| אמה | "Ogni volta è così" | אמה מרונה, דוידה פטרלה, דאריו פאיני |
| פבריציו מורו | "Sei tu" | פבריציו מורו, רוברטו קרדלי |
| ג'אני מורנדי | "Apri tutte le porte" | לורנצו קרביני, ריקרדו אונורי |
| ג'ובאני טרופי | "Tuo padre, mia madre, Lucia" | ג'ובאני טרופי, לואיג'י דה קרשנצו, ניקולו קונטסה, מרקו בוקלי, ג'ובאני פאלוטי |
| ג'וזי פררי | "Miele" | פדריקה אבטה, דווידה פטרלה, פאביו קלמטנה, אלסנדרו מרלי |
| הייסנוב והו | "Abbi cura di te" | מיקל מטרה, פדריקה פרקוטי, אנדרה מורונו, פציו דה מרקו |
| אירמה | "Ovunque sarai" | אירמה, ג'וליו ננה, פבלו מיגל לומברוני קפלבו, וינצ'נצו לוקה פאראונה |
| איווה זניקי | "Voglio amarti" | איטלו איאנה, ויטו מרקוריו, צ'לסו ואלי, אמיליו די סטפנו |
| לה רפרזנטאנטה די ליסטה | "Ciao ciao" | ורוניקה לוצ'זי, דאריו מנג'יאראצ'ינה, רוברטו קלאברזו, רוברטו קמרטה, קרמלו דראגו, סימונה פריוויטרה |
| לה ויברציוני | "Tantissimo" | פרנצ'סקו סרצ'ינה, ניקו וריינטי, רוברטו קזלינו |
| מחמוד ובלאנקו | "Brividi" | מחמוד, בלאנקו, מיקלה זוקה |
| מסימו רניירי | "Lettera al di là del mare" | פאביו אלקווה |
| מטאו רומנו | "Virale" | מטאו רומנו, דאריו פאיני, אלסנדרו לה קבה, פדריקו רוסי |
| מיקלה בראווי | "Inverno dei fiori" | מיקלה בראווי, אלפרדו רפטי, אלכס אנדראה ולה, פרנצ'סקו קטיטי, פדריקה אבטה |
| נואמי | "Ti amo, non lo so dire" | דאריו פאיני, מחמוד, אלסנדרו לה קבה |
| רקומי | "Insuperabile" | רקומי, פרנצ'סקו קטיטי, אלסנדרה לה קבה |
| סאנג'ובאני | "Farfalle" | סאנג'ובאני, אלסנדרה לה קבה, סטפנו טוגניני |
| טנאנאי | "Sesso occasionale" | אלברטו קוטה רמוזינו, דוידה סימונטה, פאולו אנטונקי, אלסנדרו ראינה |
| יומן | "Ora e qui" | יומן, פרנצ'סקו קטאלדו, תומאסו די ג'יוליו |